Saheldua blir stort sett regnet som standfugl, men fugler utbredt i nord og sør trekker gjerne nærmere inn mot sentrale strøk av utbredelsen ti tider av året. I så måte har det blitt observert store flokker i Mali i begynnelsen og slutten av regntiden. Dietten består mest av frø fra ulike grassorter og noen andre planter. Fuglene kan imidlertid også ete noe annet plantemateriale, insekter og snegler.